the Egg™, the Swan™ และ the Drop™ สามเก้าอี้สายคลาสสิกที่ได้รับความนิยมกว่าครึ่งศตวรรษ
คนที่ออกเดินทางเป็นประจำ มีโอกาสพักโรงแรมเปี่ยมจริตมาแล้วหลายประเทศทั่วโลก คงคุ้นตากับเก้าอี้มีพนักทรงสูง สัดส่วนกลมมน ที่มีส่วนเว้าส่วนโค้งชวนหลงใหลจริงๆ แม้คุณไม่ได้เดินทางบ่อยก็มีโอกาสเจอ the Egg™ the Swan™ และ the Drop™ สามเก้าอี้ทรงคลาสสิกของ Republic of Fritz Hansen อยู่ทุกหนทุกแห่ง ไม่ว่าจะเป็นตามหนังสือตกแต่งบ้าน ฉากหนัง ฉากละคร หรือร้านอาหาร เป็นต้น the Egg™ the Swan™ และ the Drop™ เป็นเก้าอี้สามรุ่นที่จัดอยู่ในหมวด Classic Design Furniture ในโลกของงานออกแบบ กล่าวคือ มีความสวยแบบไร้กาลเวลา สามารถใช้ได้ทุกยุคทุกสมัย แค่วางไว้ชิ้นเดียวในห้องสไตล์ไหนก็สวยเด่นฉุดไม่อยู่ เหล่าสถาปนิกหรือนักออกแบบภายในเกือบทุกคนมองปุ๊บจะรู้เลยว่า เฟอร์นิเจอร์ชิ้นนี้มีชื่อว่าอะไร ใครเป็นคนออกแบบ และความเจ๋งอยู่ตรงไหน ส่วนราคา แน่นอนว่าต้องสมน้ำสมเนื้อ บางรุ่นบางคอลเล็กชันสูงลิบ สามารถนำไปเก็งกำไรต่อได้อีก เมื่อช่วงเดือนมีนาคมที่ผ่านมา Nørse Republics (นอร์ส รีพับบลิค) ผู้นำเข้าแบรนด์เฟอร์นิเจอร์ Fritz Hansen และ Design Hotels กลุ่มโรงแรมมากดีไซน์ที่มีสถาปัตยกรรมอันโดดเด่น ร่วมกันจัดนิทรรศการเปิดตัวคอลเล็กชันพิเศษ Celebrate Design Icons with Fritz Hansens 60th Anniversary Collection เพื่อฉลองครบรอบ 60 ปี ณ โรงแรมสุโขทัย ซึ่งเป็นสมาชิกกลุ่มดีไซน์โฮเทลแห่งเดียวในกรุงเทพฯ แม้นิทรรศการจะมีขนาดเล็กและเปิดให้ชมเพียง 7 วัน ชนิดรวดเร็วเกินไหวตัวทัน ทว่า THE STANDARD ก็นำมาให้ชมถึงที่ เพราะอยากให้คุณรู้จักเฟอร์นิเจอร์ระดับตำนาน 3 ตัวนี้ไปพร้อมกับเรา งานออกแบบและการเปลี่ยนแปลงหลังสงครามย้อนกลับไปในช่วงปี 50s ช่วงเวลาหลังสงครามโลกครั้งที่ 2 ยุติไปไม่นาน ประเทศสมาชิกทั้งฝ่ายอักษะและสัมพันธมิตรต่างบอบช้ำจากพิษสงครามที่กินเวลายาวต่อเนื่องหลายปี ทั้งยังเจ็บหนักจากอาวุธสงครามยุคใหม่ที่พลิกโฉมหน้าของสงครามมนุษย์อีกครั้ง เพื่อให้ประเทศตนฟื้นตัวเร็วที่สุด ต่างฝ่ายจึงหันมาเร่งพัฒนาเศรษฐกิจ สังคม และงานด้านอื่นๆ เพื่อถีบให้ประเทศเดินหน้าไปได้อย่างสวยงาม งานออกแบบในช่วงเวลานี้จึงพลิกโฉมตามไปด้วย กล่าวคือตีกลับสู่ความเรียบง่าย ตรงไปตรงมา ลบเอาความหรูหราและฟุ้งเฟ้อออกไปให้หมด วัสดุอย่างพลาสติกและอะลูมิเนียมถูกเอามาแทนที่ไม้the Egg™ ในห้อง 606 SAS Royal Hotelในช่วงราวปี 1956-1960 โรงแรม SAS Royal Hotel หรือ Radisson Collection Hotel Royal Copenhagen ถูกสร้างขึ้น โดยได้ อาร์เน ยาคอบเซน (Arne Jacobsen) ดีไซเนอร์ชั้นครูชาวเดนมาร์กเป็นผู้รับผิดชอบงานออกแบบ เขาออกแบบเองทั้งหมด ตั้งแต่โครงสร้างภายนอกไปจนถึงของชำร่วยที่ขายในสนามบิน ซึ่ง the Egg™ the Swan™ และ the Drop™ ก็ถูกออกแบบขึ้นในวาระเดียวกันเพื่อใช้เป็นเก้าอี้รับรองแขกในล็อบบี้และเลานจ์ของโรงแรมสำหรับ Fritz Hansen เราเชื่อถึงความคลาสสิก เราเชื่อเรื่อง Crafting Timeless Design เฟอร์นิเจอร์ที่ถูกคิดถูกออกแบบมาอย่างดีแล้ว สามารถสร้างห้องหรือพื้นที่ให้โดดเด่นได้ เพียงแค่วางเฟอร์นิเจอร์ชิ้นเดียว – ดาริโอ เรย์เชลการออกแบบของอาร์เนในยุคนั้นถือเป็นการพลิกโฉมวงการอย่างสิ้นเชิง เฟอร์นิเจอร์ที่เคยตรงทื่อก็เปลี่ยนเส้นสายมีโค้งเว้า ดูอ่อนช้อยลื่นไหวไปทั้งตัว เปลี่ยนโครงไม้แบบดั้งเดิมเป็นโพลียูรีเทนโฟมขึ้นมาแทนที่ เก้าอี้ของอาร์เนจึงเบาเป็นพิเศษ โปร่งสบาย และเลือกหุ้มได้ทั้งผ้าและหนังซ้ายไปขวา: Dario Reicherl วีกฤษฏิ์ พลาฤทธิ์ (ตัวแทน Fritz Hansen ในประเทศไทย) Jinou Park (Design Hotel) วสุ วิรัชศิลป์ (นักออกแบบผู้ออกแบบนิทรรศการ)60th Anniversary Collectionตลอด 60 ปีที่ผ่านมา the Egg™ the Swan™ และ the Drop™ ถูกรีเมกมาแล้วหลายหนเพื่อตอบสนองความต้องการผู้ชื่นชอบงานออกแบบตัวยง โดยในคอลเล็กชัน 60 ปีที่นำมาจัดแสดงนี้ ดาริโอ เรย์เชล (Dario Reicherl) ประธานเจ้าหน้าที่บริหารบริษัท รีพับบริค ออฟ ฟริตซ์ ฮานเซน (CEO Asia – Republic of Fritz Hansen™) อธิบายถึงตัวผลิตภัณฑ์ให้ฟังว่า สำหรับเก้าอี้ the Egg™ the Swan™ และ the Drop™ คอลเล็กชันพิเศษจะถูกหุ้มด้วยหนังพิเศษ Pure Nature ที่ให้สี Golden Copper ซึ่งเป็นหนังคุณภาพระดับสูง ความพิเศษคือสีของหนังจะเปลี่ยนไปเรื่อยๆ ตามการโดนแสงแดด แรกเริ่มเก้าอี้จะมีสีอมชมพูเหมือนผิวทารก เมื่อถูกเลี้ยงถูกใช้นานวันก็จะเติบใหญ่เปลี่ยนเฉดเข้มขึ้นอีก 1-2 เฉด ภายในเวลา 6 เดือน และจะอยู่สีนี้ไปเรื่อยๆ ไม่มีเปลี่ยน ส่วนขาเป็นเฉดสีทองด้าน แสดงถึงยุคทองของ Danish Design ที่เฟื่องฟูมากในยุคนั้นthe Drop™บรรยากาศนิทรรศการใครที่อยากเห็นเฟอร์นิเจอร์ระดับตำนาน the Egg™ the Swan™ และ the Drop™ 3 ตัวนี้ สามารถเข้าไปดูได้ที่โชว์รูมของ Republic of Fritz Hansen ที่เราเคยพาไปบุกบ้านมาแล้วถึงถิ่น (อ่านเพิ่มเติมได้ที่นี่)
the Egg™ the Swan™ และ the Drop™ เป็นเก้าอี้สามรุ่นที่จัดอยู่ในหมวด Classic Design Furniture ในโลกของงานออกแบบ กล่าวคือ มีความสวยแบบไร้กาลเวลา สามารถใช้ได้ทุกยุคทุกสมัย แค่วางไว้ชิ้นเดียวในห้องสไตล์ไหนก็สวยเด่นฉุดไม่อยู่